Α4-0115/96

Πρόταση απόφασης του Συμβουλίου σχετικά με τη βελτίωση των κοινοτικών γεωργικών στατιστικών (COM(95)0472 - C4-0526/95 - 95/0250(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τέταρτη αιτιολογική σκέψη, σημείο (i)

>Αρχικό κείμενο>

i) ότι τα δεδομένα θα παραμείνουν επαρκώς αξιόπιστα σε επίπεδο χώρας και επαρκώς συγκρίσιμα μεταξύ των χωρών,

>Κείμενο μετά την ψηφοφορία στο ΕΚ>

i) ότι τα δεδομένα θα παραμείνουν επαρκώς αξιόπιστα σε επίπεδο χώρας και επαρκώς συγκρίσιμα μεταξύ των χωρών της Ευρωπαϊκής Ένωσης καθώς και σε διεθνή τμήματα,

(Τροπολογία 18)

Τέταρτη αιτιολογική σκέψη, σημείο (v)

>Αρχικό κείμενο>

v) ότι οι κοινοτικοί χρηματοδοτικοί πόροι που διευκολύνουν το πρόγραμμα αυτό χρησιμοποιούνται κατά τον πιο αποτελεσματικό τρόπο[semigr ]

>Κείμενο μετά την ψηφοφορία στο ΕΚ>

v) ότι οι κοινοτικοί χρηματοδοτικοί πόροι που διευκολύνουν το πρόγραμμα αυτό χρησιμοποιούνται ως συμπλήρωμα των εθνικών πόρων, κατά τον πιο αποτελεσματικό τρόπο[semigr ]

(Τροπολογία 2)

Aιτιολογική σκέψη 5α (νέα)

>Κείμενο μετά την ψηφοφορία στο ΕΚ>

ότι απαιτείται ο σχεδιασμός ενός συνεκτικού συστήματος επίβλεψης του αγροτικού τομέα, σε μια περίοδο κατά την οποία ο τομέας αυτός αποτελεί το αντικείμενο απότομων αλλαγών και για τη διαμόρφωση της σχετικής πολιτικής απαιτούνται αξιόπιστες και πρόσφατες πληροφορίες[semigr ]

(Τροπολογία 3)

Aιτιολογική σκέψη 5β (νέα)

>Κείμενο μετά την ψηφοφορία στο ΕΚ>

ότι η ενδεχόμενη διεύρυνση της Ευρωπαϊκής Ένωσης, με την ένταξη των χωρών της Κεντρικής και Ανατολικής Ευρώπης, δημιουργεί σοβαρές αβεβαιότητες που απαιτούν την μελέτη των συνεπειών από την εφαρμογή της μεταρρύθμισης της Κοινής Αγροτικής Πολιτικής, ώστε να ληφθούν οι ορθές αποφάσεις.

(Τροπολογία 4)

Αιτιολογική σκέψη 5γ (νέα)

>Κείμενο μετά την ψηφοφορία στο ΕΚ>

ότι η ποσότητα των στατιστικά εκμεταλλεύσιμων διοικητικών στοιχείων έχει αυξηθεί, ως συνέπεια της μεταρρύθμισης της Κοινής Αγροτικής Πολιτικής[semigr ] ότι τα διοικητικά αυτά στοιχεία περιέχουν πολύτιμες πληροφορίες, τόσο αφ' εαυτών, όσο και σε αντιπαραβολή με άλλα στατιστικά στοιχεία,

(Τροπολογία 5)

Αιτιολογική σκέψη 5δ (νέα)

>Κείμενο μετά την ψηφοφορία στο ΕΚ>

ότι το κόστος συλλογής των πληροφοριών που απορρέουν από τις πληρωμές του ΕΓΤΠΕ- Εγγυήσεων είναι μηδενικό και, για την εκμετάλλευσή τους, απαιτείται η πραγματοποίηση μικρών μόνον τροποποιήσεων στα προγράμματα πληροφορικής που χρησιμοποιούν οι οργανισμοί οι οποίοι διαχειρίζονται τις πληρωμές στα κράτη μέλη[semigr ]

(Tροπολογία 6)

Έκτη αιτιολογική σκέψη

>Αρχικό κείμενο>

ότι είναι απαραίτητη μια οικονομική συμβολή της Κοινότητας στα κράτη μέλη κάτω από σαφώς προσδιορισμένους όρους, προκειμένου να διευκολυνθεί η πραγματοποίηση των απαιτούμενων αλλαγών[semigr ]

>Κείμενο μετά την ψηφοφορία στο ΕΚ>

ότι είναι απαραίτητη μια οικονομική συμβολή της Κοινότητας στα κράτη μέλη συναρτήσει των αντικειμενικών τους αναγκών, προκειμένου να διευκολυνθεί η πραγματοποίηση των απαιτούμενων αλλαγών[semigr ]

(Tροπολογία 7)

Όγδοη Αιτιολογική σκέψη

>Αρχικό κείμενο>

ότι η συλλογή και αρχική επεξεργασία από τα κράτη μέλη των απαιτουμένων για κοινοτικούς σκοπούς γεωργικών στατιστικών και ο συντονισμός αυτής της εργασίας καθώς επίσης και η περαιτέρω επεξεργασία, αποθήκευση και διάδοση των εν λόγω δεδομένων από τις υπηρεσίες της Επιτροπής, που διέπονται όπου απαιτείται από νομικές πράξεις του Συμβουλίου συμφωνούν πλήρως με την αρχή της επικουρικότητας.

>Κείμενο μετά την ψηφοφορία στο ΕΚ>

ότι η συλλογή και αρχική επεξεργασία από τα κράτη μέλη των απαιτουμένων για κοινοτικούς σκοπούς γεωργικών στατιστικών και ο συντονισμός αυτής της εργασίας καθώς επίσης και η περαιτέρω επεξεργασία, αποθήκευση και διάδοση των εν λόγω δεδομένων από τις υπηρεσίες της Επιτροπής, δεν θα πρέπει να περιορίζει στο ελάχιστο δυνατό τις πρωτοβουλίες που θα μπορούσαν να αναλάβουν οι στατιστικοί οργανισμοί.

(Τροπολογία 8)

Άρθρο 3

>Αρχικό κείμενο>

Η πρώτη φάση των βελτιώσεων των κοινοτικών γεωργικών στατιστικών πραγματοποιείται κατά τη διάρκεια της περιόδου 1995-1997. Συντονίζεται από την Επιτροπή μέσω τεχνικών σχεδίων δράσης όπως προβλέπεται στο άρθρο 4 παρακάτω.

>Κείμενο μετά την ψηφοφορία στο ΕΚ>

Η διαδικασία προσαρμογής των κοινοτικών γεωργικών στατιστικών αρχίζει κατά τη διάρκεια της περιόδου 1996-1997. Θα συντονίζεται από την Επιτροπή μέσω τεχνικών σχεδίων δράσης όπως προβλέπεται στο άρθρο 4 παρακάτω. Μετά την περίοδο αυτή, το Συμβούλιο δύναται να αποφασίσει παράταση σύμφωνα με τις προτάσεις της Επιτροπής που προβλέπονται στο άρθρο 11.

(Τροπολογία 9)

Άρθρο 4, παράγραφος 1

>Αρχικό κείμενο>

(1) Ένα τεχνικό σχέδιο δράσης για τις γεωργικές στατιστικές καταρτίζεται από την Επιτροπή κάθε χρόνο σύμφωνα με τη διαδικασία του άρθρου 10. Τα σχέδια αυτά καλύπτουν τις δράσεις που πραγματοποιούνται από τα κράτη μέλη σύμφωνα με το άρθρο 1 παραπάνω. Χρησιμοποιούν τους διαθέσιμους πόρους κατά τρόπον ώστε να υπάρξει η μέγιστη δυνατή βελτίωση της σχέσης κόστους/αποτελεσματικότητας των κοινοτικών γεωργικών στατιστικών, λαμβανομένων υπόψη των απαιτήτεων του κοινοτικού δικαίου, των άτυπων συμφωνιών και των νέων πληροφοριακών αναγκών.

>Κείμενο μετά την ψηφοφορία στο ΕΚ>

(1) Σε συνεργασία με τη Eurostat, τη Μόνιμη Επιτροπή Γεωργικών Στατιστικών και την Επιτροπή Στατιστικού Προγράμματος, ένα τεχνικό σχέδιο δράσης για τις γεωργικές στατιστικές καταρτίζεται από την Επιτροπή κάθε χρόνο σύμφωνα με τη διαδικασία του άρθρου 10. Τα σχέδια αυτά καλύπτουν τις δράσεις που πραγματοποιούνται από τα κράτη μέλη σύμφωνα με το άρθρο 1 παραπάνω. Χρησιμοποιούν τους διαθέσιμους πόρους κατά τρόπον ώστε να υπάρξει η μέγιστη δυνατή βελτίωση της σχέσης κόστους/αποτελεσματικότητας των κοινοτικών γεωργικών στατιστικών, λαμβανομένων υπόψη των απαιτήτεων του κοινοτικού δικαίου και των νέων πληροφοριακών αναγκών.

(Τροπολογία 10)

Άρθρο 6, παράγραφος 1 και 2

>Αρχικό κείμενο>

(1) Η Επιτροπή συμμετέχει στις δαπάνες που βαρύνουν τα κράτη μέλη για την προσαρμογή του εθνικού τους συστήματος γεωργικών στατιστικών και για τις προπαρασκευαστικές εργασίες που συνδέονται με νέες αυξημένες ανάγκες.

>Κείμενο μετά την ψηφοφορία στο ΕΚ>

(1) Η Επιτροπή συμμετέχει στις δαπάνες που βαρύνουν τα κράτη μέλη για την προσαρμογή του εθνικού τους συστήματος γεωργικών στατιστικών και για τις προπαρασκευαστικές εργασίες που συνδέονται με νέες αυξημένες ανάγκες.Η συμμετοχή αυτή περιορίζεται, ουσιαστικά, στις επενδυτικές δαπάνες και δε δύναται να υπερβεί το 50% του συνολικού κόστους εκάστης δράσεως.

>Αρχικό κείμενο>

(2) Το ποσό της κοινοτικής συνεισφοράς για κάθε κράτος μέλος αποφασίζεται κάθε χρόνο από την Επιτροπή σε συνεργασία με το τεχνικό σχέδιο δράσης και σύμφωνα με τη διαδικασία που καθορίζεται στο άρθρο 10.

>Κείμενο μετά την ψηφοφορία στο ΕΚ>

(2) Το ποσό της κοινοτικής συνεισφοράς για κάθε κράτος μέλος αποφασίζεται κάθε χρόνο από την Επιτροπή σε συνεργασία με το τεχνικό σχέδιο δράσης, συναρτήσει των αντικειμενικών αναγκών και των ψηφισθεισών πιστώσεων από την αρμοδία για τον προϋπολογισμό αρχή.

(Τροπολογία 11)

Άρθρο 7

>Αρχικό κείμενο>

Όπου χρειάζεται για να επιτευχθούν οι σκοποί της παρούσας απόφασης, η Επιτροπή μπορεί να εγκρίνει την αίτηση κράτους μέλους για προσαρμογή ενός ή περισσοτέρων από τα ακόλουθα χαρακτηριστικά των ερευνών που αναφέρονται στο παράρτημα 4: καλυπτόμενες περιφέρειες, εδαφικές υποδιαιρέσεις, ορισμοί, μεθοδολογία έρευνας, ημερομηνία έρευνας, κατάλογος χαρακτηριστικών και τάξεις μεγεθών, σύμφωνα με τη διαδικασία που αναφέρεται στο άρθρο 10.

>Κείμενο μετά την ψηφοφορία στο ΕΚ>

Όπου χρειάζεται για να επιτευχθούν οι σκοποί της παρούσας απόφασης, η Επιτροπή μπορεί να εγκρίνει την σχετική με τη διάρκεια ενός τεχνικού σχεδίου δράσης αίτηση κράτους μέλους για προσαρμογή ενός ή περισσοτέρων από τα ακόλουθα χαρακτηριστικά των ερευνών που αναφέρονται στο παράρτημα 4: καλυπτόμενες περιφέρειες, εδαφικές υποδιαιρέσεις, ορισμοί, μεθοδολογία έρευνας, ημερομηνία έρευνας, κατάλογος χαρακτηριστικών και τάξεις μεγεθών, σύμφωνα με τη διαδικασία που αναφέρεται στο άρθρο 10.

(Tροπολογία 12)

Άρθρο 8

>Αρχικό κείμενο>

H Eπιτροπή μπορεί να προσθέσει νέα στοιχεία στο παράρτημα Ι (τομείς στους οποίους έχει εντοπισθεί ενδεχόμενη δυνατότητα εξοικονόμησης πόρων) και στο παράρτημα 2 (τομείς στους οποίουσ υπάρχουν νέες ή αυξημένες ανάγκες) σύμφωνα με τη διαδικασία που αναφέρεται στο άρθρο 10.

>Κείμενο μετά την ψηφοφορία στο ΕΚ>

H Eπιτροπή μπορεί να προσθέσει νέα στοιχεία στο παράρτημα Ι (τομείς στους οποίους έχει εντοπισθεί ενδεχόμενη δυνατότητα εξοικονόμησης πόρων) και στο παράρτημα 2 (τομείς στους οποίουσ υπάρχουν νέες ή αυξημένες ανάγκες) σύμφωνα με τη διαδικασία που αναφέρεται στο άρθρο 10. Ενημερώνει το Κοινοβούλιο και το Συμβούλιο σχετικά με τις τροποποιήσεις αυτές.

(Τροπολογία 13)

Άρθρο 9, σημείο iv

>Αρχικό κείμενο>

iv) την κοινοτική χρηματοδοτική συνεισφορά που προβλέπεται στο άρθρο 6.

>Κείμενο μετά την ψηφοφορία στο ΕΚ>

Διαγράφεται

(Τροπολογία 14)

Άρθρο 9α (νέο)

>Κείμενο μετά την ψηφοφορία στο ΕΚ>

Άρθρο 9α

Ρόλος των οργανισμών που διαχειρίζονται τις πληρωμές του ΕΓΤΠΕ στα κράτη μέλη

>Κείμενο μετά την ψηφοφορία στο ΕΚ>

Οι οργανισμοί που διαχειρίζονται τις πληρωμές του ΕΓΤΠΕ-Εγγυήσεων σε κάθε κράτος μέλος:

>Κείμενο μετά την ψηφοφορία στο ΕΚ>

α) πραγματοποιούν την στατιστική επεξεργασία των πληροφοριών που σχετίζονται με τις πληρωμές του ΕΓΤΠΕ-Εγγυήσεων, σύμφωνα με τις οδηγίες της Μόνιμης Επιτροπής Γεωργικών Στατιστικών[semigr ]

>Κείμενο μετά την ψηφοφορία στο ΕΚ>

β) ανακοινώνουν στις στατιστικές υπηρεσίες των κρατών μελών τα αποτελέσματα της στατιστικής επεξεργασίας των πληροφοριών που σχετίζονται με τις πληρωμές του ΕΓΤΠΕ-Εγγυήσεων.

(Τροπολογία 15)

Παράρτημα ΙΙ, σημείο 8α (νέο)

>Κείμενο μετά την ψηφοφορία στο ΕΚ>

8α. Στατιστικές για την εφαρμογή της Κοινής Αγροτικής Πολιτικής

(Τροπολογία 16)

Παράρτημα ΙΙ, σημείο 8β (νέο)

>Κείμενο μετά την ψηφοφορία στο ΕΚ>

8β. Συγκριτικά στοιχεία των στατιστικών για τα γεωργικά εισοδήματα στις χώρες της Ένωσης και στους βασικούς εμπορικούς της εταίρους.

(Τροπολογία 17)

Παράρτημα ΙΙ, σημείο 9

>Αρχικό κείμενο>

9. Βελτιωμένες και νέες μέθοδοι που θα επιτρέψουν στα κράτη μέλη να αντιμετωπίσουν πιο αποτελεσματικά τις υφιστάμενες και νέες ανάγκες πληροφόρησης, π.χ. πιό ευέλικτες έρευνες, διοικητικά δεδομένα, panels, τηλεπισκόπηση.

>Κείμενο μετά την ψηφοφορία στο ΕΚ>

9. Βελτιωμένες και νέες μέθοδοι που θα επιτρέψουν στα κράτη μέλη να αντιμετωπίσουν πιο αποτελεσματικά τις υφιστάμενες και νέες ανάγκες πληροφόρησης, π.χ. πιό ευέλικτες έρευνες, panels, τηλεπισκόπηση.

>Κείμενο μετά την ψηφοφορία στο ΕΚ>

Για την ικανοποίηση των νέων αναγκών που δημιουργεί η μεταρρύθμιση της κοινής αγροτικής πολιτικής, γίνεται συστηματική στατιστική εκμετάλλευση των διοικητικών στοιχείων που απορρέουν από τις πληρωμές του ΕΓΤΠΕ.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου για την βελτίωση των κοινοτικών γεωργικών στατιστικών (COM(95)0472 - C4-0526/95 - 95/0250(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95) 0472 - 95/0250 (CNS) ((ΕΕ C 336 της 14.12.1995, σ. 6)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0526/95),

- έχοντας υπόψη το άρθρο 58 του κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και την γνωμοδότηση της Επιτροπής Προϋπολογισμών (A4-0115/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς[semigr ]

3. ζητεί να κληθεί εκ νέου να γνωμοδοτήσει, στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.